Joutsenon neuvola muuttaa 15.9. hyvinvointiaseman tiloihin Välskärintielle

Joutsenon neuvola muuttaa Joutsenon hyvinvointiaseman tiloihin osoitteeseen Välskärintie 2.

Muuton takia neuvolan toiminta on kahden viikon ajan (8–19.9.) tavallista supistetumpaa. Neuvolan muuttopäivä on maanantai 15. syyskuuta.

Perhepalvelujen johtaja Sirkka Pennanen kertoo, että Joutsenon neuvolassa Välskärintiellä on asiakkaille tuttu henkilökunta vastassa.

Neuvolan odotustila sijaitsee heti hyvinvointiaseman sisääntuloaulassa.

Sirkka Pennanen

Neuvolan sijainti samoissa tiloissa muiden hyvinvointiaseman toimijoiden kanssa tuo synergiaetua työntekijöille ja asiakkaille.

Neuvolaverkon tarkastelu on osa Etelä-Karjalan hyvinvointialueen laajempaa palveluverkkosuunnittelua, joka tähtää tilavuokrissa säästämiseen ja samalla esimerkiksi parempikuntoisiin tiloihin siirtymiseen.

Lisätietoja:

Sirkka Pennanen, perhepalveluiden johtaja, puh. 040 715 6079, sirkka.pennanen@ekhva.fi